
2024. gada 9. jūlijā
Ieinteresētajiem piegādātājiem

Jautājumu – atbilžu apkopojums par 
atklātu konkursu “Publisko pasākumu vietas izveide Pļavmuižā”,
identifikācijas Nr. TNP 2024/47
Talsu novada pašvaldības (turpmāk – Pasūtītājs) Iepirkumu komisija (turpmāk – Komisija) ir saņēmusi ieinteresētā piegādātāja jautājumu par atklāta konkursa “Publisko pasākumu vietas izveide Pļavmuižā”, identifikācijas Nr. TNP 2024/47 (turpmāk – Atklāts konkurss), dokumentāciju.

Komisija 2024. gada 9. jūlija sēdē ir izskatījusi un sagatavojusi atbildi uz ieinteresētā piegādātāja jautājumu:

Jautājums:
Lokālā tāmē pozīcijā norādīts alumīnija soliņš 0,3 x 0,37 x 4metri - 6gb. Projektā nekur nav redzama soliņa tehniskā specifikācija, dēļ kā nav iespējams iesniegt argumentētu piedāvājuma cenu. Lūdzam uzrādīt vismaz vēlamo vizuālo izskatu. Un vai jāparedz soliņu uzstādīšana uz betona pamata.
Atbilde: 
Komisija sadarbojoties ar projektu vadītāju paskaidro, ka Paskaidrojuma raksta faila “1-1 skaidrojošais apraksts, DOP, DDS - skaidrojosais-apraksts-dop-dds.pdf” skaidrojošā apraksta sadaļā “Plāna risinājumi” ir minēts: “Uz laukuma uzstādīt 6 brīvstāvošus alumīnija soliņus (novietojums netiek uzrādīts jo soliņi brīvstāvoši)”, 3. pielikumā “Darba apjomu tāme” 4.2. punktā ir paredzēts: “Alumīnija soliņi 0.3x0.37x4m (+/- 10 %)”. 
Komisija atkārtoti paskaidro, ka soliņi ir brīvstāvoši, tāpēc nav jāparedz soliņu uzstādīšana uz betona pamata. 
Soliņu piemēru var apskatīt šajā tīmekļvietnē: https://trenazieri.lv/veikals/saliekamas-skatitaju-tribines/brivi-parvietojams-aluminija-sols/.

